《贺新郎》
宋代·郑元秀

急雨收庚暑。倚三峰、祥光万丈，晓窥临汝。金石台边人语闹，惊晓麟书夜吐。又却是、重生申甫。笔底婆澜翻瀚海，更风流，不减王文度。冰共雪，是标矩。

双凫有底人间住。为萍江，一齐洗尽，吏奸民蠹。见说王堂新有诏，趣近尧天尺五。看紫闼黄扉平步。我有新翻长寿曲，愿淮波、衮衮长东注。波未竭，寿无数。

作者简介：郑元秀，汉族，男，宋代词人。